एसीबी पीआई सीएम जड़ेजा के अनुसार पीड़ित का घर 8 दिन पहले गिरवा दिया गया था। उसने मनपा में पता किया तो पता चला कि पार्षद ने गिरवाया है। वह पार्षद से मिलने गया तो पार्षद और उसके पति ने कहा कि घर बनाना है तो 5 लाख रुपए ले आओ। पीड़ित ने एसीबी में शिकायत की। गुरुवार को पैसे लेकर पार्षद के पति ने उसे अपने घर के ऊपर स्थित ऑफिस में बुलाया। वहां हरेश नारणभाई बाघमशी भी पार्षद पति के साथ था। एसीबी ने दोनों को हिरासत में ले लिया। हरेश को पार्षद पति ने पैसे ठिकाने लगाने को बुला रखा था।